Täna saates - terrorirünnak tappis pühade ajal Pakistanis kümneid,
nende seas ka lapsi. Näitame, kes ründas ja miks.
Napp pääsemine - misjonärid pääsesid pommiplahvatusest.
Kõik oli vaid sekundite küsimus.
Mida teeksid, kui homopaar tuleks su kogudusse ja paluks end laulatada?
Pastor vastab rasketele küsimustele homoseksuaalsuse teemal.
Mida ta homoliitude kohta ütles?
KRISTLIKU MAAILMA UUDISED
Tere tulemast! Olen Wendy Griffith. George Thomas on tööreisil.
Pakistani kristlased on endiselt šokis ülestõusmispühade terrorirünnakust.
Kristlased on leinanud, matnud oma lähedasi
ja hoolitsenud ohvrite perede eest.
Mark Martin raporteerib rünnaku ja selle korraldajate teemal.
Viha katkestas Pakistanis püha.
Lihavõttepühapäeva rünnaku eest võttis vastutuse Taliban.
Sihiti kristlasi ja parkides kiikunud lapsi Lahore'is Ida-Pakistanis.
Mis saab veel valusam olla? Pea kogu pere on läinud.
Õde, õemeest ja tütart pole. Kaks tütart ja poeg on haavatud.
Verises enesetapurünnakus hukkus üle 70 ja vähemalt 300 sai haavata.
Kui kristlased hukkunuid matsid, avaldasid radikaalsed moslemid meelt
kuna ülemkohus tühistas
Muhamedi pilkamises süüdistatud Asia Bibi surmanuhtluse
ja kuna hukati pilkeseaduste vastu olnud kuberneri mõrvaja.
Nõuame Asia Bibi poomist ja islamiseaduse käikulaskmist.
Peaminister lubas tapjad kohtu alla anda,
kuid see on kehv lohutus hirmus elavatele kristlastele.
Kristlastel pole kuskil turvaline. Mul on kahju ja olen kurb.
Mark Martin, CBN News
Daud Sharif on Pakistani kristlaste kongressi esimees Punjabis.
Küsisime temalt Skype'i teel, kuidas Pakistani kristlastel läheb.
Kõik on leinast ja murest murtud.
Nagu teate, on lihavõtted püha.
Kuid kristlaste kogukonnad on vaiksed, kurvad ja murtud.
Inimesed on katki ja lootuse kaotanud.
Nad on vaiksed ega räägi midagi.
Globaalne kogudus peaks palvetama Pakistani kristlaste eest.
Mõelge, kuidas saaksite Pakistani kristlasi
oma võimete kohaselt aidata.
Tunnen, et valitsus on kuidagi ettevaatlik.
Oleme vähemus.
Valitsus peab arvestama enamuse nõudmiste ja mõtetega.
Vahel on meil tunne, et valitsus on nõrk.
Traagiline. Võid Pakistani kristlasi toetada.
Kirjuta oma julgustussõnad ja palved uudiste Facebooki lehele.
Neid kindlasti hinnatakse.
Kristlased tähistasid lihavõtteid Brüsseli rünnaku valguses tõsiselt.
Chris Mitchelli teatel usuvad mõned,
et rünnakut kavandati lihavõttepühapäevaks.
See on liigagi tuttav rituaal.
Belgias püstitati mälestusmärk nagu mullu Pariisiski.
Paljud belglased ja teised
kogunesid Börsi väljakule terroriohvreid mälestama.
Maa on kaetud lippude, lillede ja küünaldega.
Tullakse mõtisklema ja mälestama. Paljud on endiselt šokis.
Isegi kui rünnakud polnuks üllatus, on kõik siiski šokis.
Terrorirünnakuga tahetakse külvata terrorit ja hirmu.
See neil õnnestus.
Pean seda ise tõsiseimaks ohuks pärast 1945. a
ja Teise Maailmasõja lõppu. Sellist ohtu pole varem olnud.
Poliitikute või politsei nurjumisest hoolimata
jätkavad kogudused palvevõitlust.
Issand, kaitse Brüsselit
ja seda ümbritsevaid kogukondi.
CBN Newsi andmetel usuvad luureeksperdid,
et rünnakud kavandati lihavõtte- pühapäevaks, kuid otsustati teostada,
kui politsei vahistas Pariisi rünnakute peaarhitekti Salah Abdeslami.
See pastor õhutab usklikke uue reaalsusega kohanema.
Brüsseli sündmused pole ainulaadsed.
Ajad on muutunud.
Meie Issand ja Päästja ütles, et viimastel päevadel tuleb viletsus.
Mõistame seda. Kuid meie ülesanne on endiselt evangeeliumi kuulutada.
Chris Mitchell, Brüssel, Belgia
Kaks Brüsseli lennuväljal plahvatanud pommi
muutsid tuhandete inimeste elusid. Nagu Chris jätkab,
oli kahe kristliku misjonäri pääsemine sekundite küsimus.
22.03 hommikul viis Rocky Gainwright Jeff Slaughteri Brüsseli lennujaama.
Jeff astus ootesaali vaid hetk enne rünnakut.
Võtsin seljakoti seljast ja pöördusin, et kohvrit võtta,
kui nägin valgussähvatust ja kuulsin kõva pauku.
Mõne sekundi pärast kõlas uus pauk.
Laeplaadid hakkasid alla kukkuma.
Kõik aknaklaasid purunesid.
Klaasikillud lendasid kõikjale.
Inimesed põrkusid mu auto vastu, kuna püüdsid kiiresti põgeneda.
Olin 10 meetri kaugusel uksest. Mõistus käskis väljuda.
Olukorra tõsidus ei selgunud kohe.
Lennujaama töötaja hoidis ust lahti.
Naiivselt ja šokis küsisin: "Kas täna saab veel lennata?"
Ta ütles: "Härra, lennuväli on katki."
Rocky ei teadnud, mis sõbraga juhtus.
Olin Jeffi äsja hoonesse saatnud.
Parkisin auto ja mõtlesin, et peaksin ta ehk ära tooma.
Veerand tunni pärast nad kohtusid.
Kohtusime esmaabikeskuse juures.
Mõtlesin, et inimesed vajavad abi.
Hakkasime ühe töötajaga rääkima. Tal oli kulm katki ja verine.
Küsisin: "Kas tohin palvetada? Kas usud Jumalat?"
Ta vastas: "Nüüd usun."
Küsimus: Mis siis, kui ... kummitab ka Jeffi mõtteis.
Oleksin võinud kohvikusse minna. Oleksin võinud keset plahvatust olla.
Kogudus palvetas lihavõttepühal Jeffi eest.
Issand, aitäh, et säästsid tema elu ja ta on täna meiega.
Tunned, et oled õnnistatud, kui su elu säästeti,
kuid samas mõtled, et endalgi oleks võinud halvasti minna.
Mõtted on nende inimeste ja perede juures,
kes kaotasid lähedasi, kes on haiglates
põletushaavadega ja tükkideks rebituina.
Jeff koges elu haprust.
Kõik on Jumala käes. Rasketel aegadel tuleb Temale loota.
Tema armust piisab ka kõige pimedamatel hetkedel.
Rocky näeb seda võimalusena.
See raputab Belgiat ja meie mugavustsoone nii,
et vajame Jumalat ja mõistame seda.
Pole muud kaitset peale igavese julgeoleku su südames.
Belgia peab seda kuulma. Tahan, et kristlased räägiksid sellest.
Chris Mitchell, Brüssel, Belgia
Järgmiseks - Kristlusse pöörduvad moslemid
riskivad vabaduse- ja elukaotusega. Nüüd võib see kõik muutuda.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Kohtu äsjast otsust Malaisias
peetakse usuvabaduste suhtes heaks uudiseks.
Otsus lubab moslemist mehel ametlikult kristlusse pöörduda.
Malaisia on peamiselt moslemiriik. Kristlasi kiusatakse seal taga.
David Curry juhib tagakiusatuid aitavat ühendust Open Doors USA.
Ta rääkis Mark Martinile, et otsus praotab ust usuvabadustele.
Peame seda heaks pretsedendiks.
Inimestel peaks olema usuvabadus. Malaisia väidab, et toetab seda.
Inimestel peaks seega olema vabadus usku valida.
Mida moslemid varem tegid, kui tahtsid kristlaseks hakata?
Nende elasid suure pinge all. Kristluse tunnistamine oli võimatu.
Nad ei saanud käia koguduses,
sest kogudusi ähvardas vägivald ja isegi valitsuse tagakius.
Oma usu üle otsustamine tähendas suuri pingeid.
Kui keegi sündis moslemiperes ja registreerus moslemiks,
jäädi kinni sellesse kastisüsteemi.
Nii et varem oli Malaisias ohtlik kristlane olla? - Absoluutselt.
Ohtu ei kujutanud vaid islamiradikaalid, kuigi neid on napilt.
Aga ka rahvaregister ja valitsev võim,
mis raskendas usu üle otsustamist.
Kas kohtuotsus tähendab, et Malaisias on islam mõõdukam?
Malaisia valitsuses ja ühiskonnas on mõõdukaid.
Ei saa teha liiga kaugeleulatuvaid järeldusi, kuid kohus otsustas,
et täiskasvanud inimesel on õigus ise oma usk valida.
Moslemirühmitused kaebavad kohtu otsuse kindlasti edasi.
Seda võib teha isegi rahvaregister. Vaatame, mis juhtub.
Peame otsust heaks märgiks.
Juhtuks seda teisteski moslemimaades, näiteks Indoneesias.
David Curry Open Doors USAst, aitäh intervjuu eest! - Tänan.
Jeemenis moslemiäärmuslaste röövitud katoliku preester on vist elus.
IBB-CNN Newsi teatel sai India valitsus lunarahavideo,
mis näitab röövitud preestrit elusana.
Moslemimilitandid röövisid isa Tomi katoliiklikust vanadekodust
Lõuna-Jeemenis ja tapsid neli nunna.
Internetis liikus kõlakaid, et preester tapeti suurel reedel.
Allikaks olnud Viini kardinal võttis oma avalduse tagasi.
Kuuba pastor vabanes pärast mitut päeva politsei vahi all olemist.
Pastor Mario Barroso võeti kinni vahetult enne president Obama visiiti.
Ta oli vahi all kogu visiidi vältel ja ei saanud ei toitu ega vett.
Ta vabastati peagi pärast Obama lahkumist.
Vahistati teisigi poliitilisi ja usulisi teisitimõtlejaid.
Suurbritannia pastor sai trahvi valjute ööpalvekoosolekute eest.
Ta jätkab öökoosolekuid, sest siis on deemonid aktiivseimad.
Piiskop Climate Irungu korraldab Londonis palvekoosolekuid
iga laupäeva öösel kell 3.00―5.00.
Ta on saanud vihaposti, kuid ei lõpeta,
vaid jätkab abivajajate julgustamist ja vabastamist.
Jahan Bernsi kiusasid kurjad vaimud. Vestlesime tema ja pastoriga
deemonite reaalsusest ja Jumala vabastavast väest.
See töö on vajalik. Kui inimestel on raske,
räägin, et Jeesus aitab neid.
Kui keegi seda ei usu, palvetan, et ta ei peaks sellega iial kohtuma.
Kuid on paljusid kristlasi ja teisi, kes sellega võitlevad.
Räägin neile Piiblist, et Kristus vabastas nad ristil
ja nad võivad sellest osa saada.
Intervjuud näeb tervikuna meie kodulehel cbnnews.com
Seal näeb ka Jahani tunnistust vabanemise kohta.
Ema Angelica, katoliikliku EWT-kanali rajaja, suri lihavõttepühapäeval.
Ta alustas meediakarjääri 1981. a
religioosse saatega kloostri garaažist Alabamas.
See kasvas ülemaailmseks tele-, raadio- ja kirjastustööks.
Ema Angelica oli 92-aastane.
Järgmiseks - kuidas jääda ustavaks Piiblile ja võita siiski homosid
armu evangeeliumiga?
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
USAs on avalik arvamus homoseksuaalsuse
ja homode õiguste suhtes dramaatiliselt muutunud.
CBN News tegi eriraporti
"Homoseksuaalsus - kristlik nägemus".
Selles räägitakse näiteks kogudusejuhtidest,
kes tahavad evangeeliumiga homode ja lesbideni jõuda
ja peavad tegelema homoabielude küsimusega.
George Thomas vestles ühe pastoriga.
Kui su kogudusse tuleks homopaar, kes tahab abielluda,
mida vastaksid?
Ütleksin, et tahaksin sellest sügavuti rääkida. See on nii tähtis.
Ütleksin, et austan nende südametunnistust
ja Jumala vormimistööd neis.
Paluksin neil austada ka minu südametunnistust.
Piibli nägemuse tõttu minu südame- tunnistus neid laulatada ei luba.
Keelduksid siis? - Kindlasti. Ei mingit kahtlust.
Kas pead homoseksuaalsust patuks? - Mitte üksnes mina,
vaid Piibelgi on selles suhtes kategooriline:
homoseksuaalsed teod on ühemõtteliselt patt.
Kuid seda on ka abielueelne seks, pornograafia ja fetišid.
Nimekiri on hiiglaslik.
See on patt. Aga selle isoleerimine kristlikust seksuaaleetikast
on sellest tsiviliseeritult vestlemiseks minu meelest ebaõiglane.
Kuidas aitaksid kogudusel kirjeldatud olukorras mõista
ja avalikus debatis väljendada,
mida usk homoseksuaalsuse kohta räägib?
Õhutaksin esmalt välja hingama.
Homoseksuaalsus on eksisteerinud igas põlvkonnas ja kultuuris.
See pole uus ilming. Me ei pea Jumalat kaitsma.
Suurim küsimus on usklike südamehoiak.
Kas armastame patuseid?
Kas armastame neid, olgu nad homod või mitte?
Kui alustasid vaimset tööd, kas kohtusid nende teemadega? - Ei.
Neist asjust ei räägitud. Kui räägiti, siis ebasõbralikul toonil.
Heideti nalja.
Olen kaua aega pastor olnud. On olemas naiselikud mehed.
Nad elavad kas tsölibaadis või heterotena.
Neid on kiusatud koolipõlvest peale. See pole õige.
Kuidas oled soovitanud oma juhtidel sellega tegeleda?
Statistika järgi väidab 2―3 % elanikkonnast,
et tunneb tõmmet sama soo suhtes.
Meie kirikus tähendaks see
pühapäevastel teenistustel 200―300 inimest.
Enamik neist pole tunnistanud oma kiindumust kellelegi.
Kas räägiksid oma võitlusest pastorile, kes on hukkamõistev ja vihane?
Kes saaks šoki?
Inimene ei tunnista oma pattu, kui kardab häbistamist või pilkamist.
Kui tahame postmodernistlikus maailmas oma tööd teha,
peame rahunema, oma teenistusfilosoofia läbi mõtlema
ja nägema seda Jumala antud võimalusena. See on ärkamiskutse.
Kirik peab revideerima oma suhtumist patustesse,
tulema alla oma elavandiluutornidest.
Kuidas evangeliseerida praegusel ajal prohvetlikult,
eraldades õiget valest, kuid siiski pastoraalselt:
"Armastan sind tingimusteta, isegi kui sa ei muutu."
Pastor Dan Backens on ka minu pastor.
Eriraportit, intervjuusid ja teisi videoid
näeb tervikuna uudiste kodulehel.
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kuue aasta eest alustas Obama igaaastaseid lihavõttehommikusööke.
Tänavu julgustas ta kristlasi osutama Kristuse armastust
põgenike ja teiste suhtes, keda on mõjutanud terrorism ja sõda.
Jätkab Jennifer Wishon.
Obama rääkis oma lihavõttekõnes,
kuidas kristlus uuendab teda päästelootusega.
Jumala armastuse tõttu võime kuulutada, et Kristus on üles tõusnud.
Meile on antud pääsemise and.
President rääkis terrorismi tekitatud hirmust ja lahkmeelest.
Ta ütles, et kristlased ei saa Süüria põgenikele selga pöörata.
Terroristide eesmärk
on meie usku nõrgendada.
Nõrgendada meie heatahtlikkust.
Lihavõtte sõnum on just, et pole vaja karta.
Ajame pimeduse valgusega välja.
Tervendame vihkamise armastusega. Ning hoiame kinni lootusest.
Jutluse pidas Rafael Warnock Atalanta Ebenezeri baptistikirikust.
Jeesuse sõnul tuli Ta kuulutama rõõmusõnumit vaestele,
avama pimedate silmi ja vabastama vange.
Peaksime palvetama "oma jalgadega"
ning kandma Jumala armastava ja õiglase riigi tunnistust.
Ametiaja lõpu lähenedes rääkis Obama oma plaanidest.
Kavatsen korralikult magada.
Siis naasen taas teie sekka tööle.
Te ei vabane minust nii kergesti, isegi kui ma enam president pole.
Aga magan enne kolm-neli kuud.
Jennifer Wishon, Valge Maja
President näitas huumorimeelt.
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri